भारत सरकार

विधि और न्याय मंत्रालय

विधायी विभाग

राज्य सभा

अतारांकित प्रश्न सं. 1234

जिसका उत्तर शुक्रवार 27 जुलाई, 2018 को दिया जाना है

**लोक सभा और विधन सभा चुनाव एक साथ कराया जाना**

**1234. श्री प्रभात झा :**

क्या **विधि और न्याय** मंत्री यह बताने की कृपा करेंगे कि :

(क) क्या देश में लोक सभा और विधान सभा चुनाव एक साथ कराए जाने के संबंध में सरकार को कई प्रस्ताव प्राप्त हुए हैं ;

(ख) यदि हां, तो तत्संबंधी ब्यौरा क्या है ;

(ग) क्या लोक सभा और विधान सभा चुनाव एक साथ कराए जाने के संबंध में हाल ही में सरकार को चुनाव आयोग के सुझाव भी प्राप्त हुए है ; और

(घ) यदि हां, तो तत्संबंधी ब्यौरा क्या है ?

**उत्तर**

**विधि और न्याय तथा कारपोरेट कार्य राज्य मंत्री (श्री पी.पी.चौधरी)**

**(क) से (घ) :** कार्मिक, लोक शिकायत, विधि और न्‍याय पर विभाग से संबंधित संसदीय स्‍थायी समिति ने विभिन्‍न पणधारियों जिसके अंतर्गत भारत निर्वाचन आयोग भी है, से परामर्श करके लोक सभा और राज्‍य विधान सभाओं के एक साथ निर्वाचन कराने के मुद्दे की परीक्षा की थी । समिति ने अपनी 79वीं रिपोर्ट में इस संबंध में कतिपय सिफारिशें की हैं । मामले को अब आगे की परीक्षा हेतु विधि आयोग को निर्दिष्ट कर दिया गया है ताकि लोक सभा और राज्य विधान सभाओं के लिए एक साथ निर्वाचन कराने के लिए व्यवाहारिक रुप रेखा और ढांचा तैयार किया जा सके ।

\*\*\*\*\*\*\*\*\*\*\*\*\*\*\*\*